b'\n_START_ARTICLE_\nRafik Halliche\n_START_SECTION_\nUra\n_START_PARAGRAPH_\nHalliche pelasi kotimaassaan NA Hussein Deyn joukkueessa vuosina 2004-2008, jossa h\xc3\xa4n toimi my\xc3\xb6s kapteenina vuosina 2006-2008 ennen siirtymist\xc3\xa4\xc3\xa4n Portugaliin allekirjoitettuaan nelj\xc3\xa4n vuoden sopimuksen Benfican kanssa. Joukkue kuitenkin lainasin h\xc3\xa4net saman tien tammikuussa 2008 Nacionaliin._NEWLINE_24. elokuuta 2010 Halliche siirtyi Englannin Valioliigaan ja Fulhamiin 3-vuotisella sopimuksella. H\xc3\xa4n pelasi ensimm\xc3\xa4isen ottelunsa Fulhamin paidassa 8. tammikuuta 2011 FA Cupin ottelussa Peterboroughta vastaan. H\xc3\xa4n tuli ottelun toisen puoliajan lopulla vaihdosta kent\xc3\xa4lle. Kaksi viikkoa my\xc3\xb6hemmin Halliche pelasi ensimm\xc3\xa4isen valioliigaottelunsa 22. tammikuuta 2011 Stoke City\xc3\xa4 vastaan. Cup ottelun tavoin h\xc3\xa4n tuli vaihdosta kent\xc3\xa4lle 75 minuutin j\xc3\xa4lkeen. Ottelu j\xc3\xa4i my\xc3\xb6s Hallichen viimeiseksi kaudella 2010\xe2\x80\x932011. Kaudella 2011\xe2\x80\x932012 Halliche j\xc3\xa4i kokonaan ilman peliaikaa edustusjoukkueessa._NEWLINE_Elokuussa 2012 Halliche siirtyi kahden vuoden sopimuksella portugalilaiseen Acad\xc3\xa9micaan._NEWLINE_Hein\xc3\xa4kuussa 2014 Halliche siirtyi Qatar SC:n riveihin vuoden sopimuksella.\n_START_SECTION_\nMaajoukkueura\n_START_PARAGRAPH_\nHalliche pelasi ensimm\xc3\xa4isen maaottelunsa Algerian maajoukkueessa 31. toukokuuta 2008 Senegalia vastaan, tullessaan 75 minuutin kohdalla vaihdosta kent\xc3\xa4lle Antar Yahian tilalle.\n_START_SECTION_\nAfrikan-mestaruuskilpailut 2010\n_START_PARAGRAPH_\nEnsimm\xc3\xa4isen maalinsa Halliche teki vuoden 2010 Afrikan kisoissa Malia vastaan 14. tammikuuta 2010. H\xc3\xa4n pelasi samaisessa turnauksessa ensimm\xc3\xa4iset arvokisansa, jossa Algeria selvisi pronssiotteluun saakka, mutta h\xc3\xa4visi sen Nigerialle 1-0.\n_START_SECTION_\nMM-kisat 2010\n_START_PARAGRAPH_\nHalliche pelasi Algerian kaikki kolme ottelua vuoden 2010 MM-kisoissa, jossa maa j\xc3\xa4i alkulohkoon.\n_START_SECTION_\nMM-kisat 2014\n_START_PARAGRAPH_\nHalliche valittiin 2014 MM-kisoihin. H\xc3\xa4n pelasi kaikki kolme alkulohkon peli\xc3\xa4 ja teki turnauksessa yhden maalin Etel\xc3\xa4-Koreaa vastaan. Halliche pelasi my\xc3\xb6s Saksaa vastaan nelj\xc3\xa4nnesv\xc3\xa4lier\xc3\xa4ss\xc3\xa4, jossa h\xc3\xa4n toimi my\xc3\xb6s maansa kapteenina. Algerian kisat p\xc3\xa4\xc3\xa4ttyiv\xc3\xa4t kyseiseen otteluun.\n_START_SECTION_\nAfrikan-mestaruuskilpailut 2019\n_START_PARAGRAPH_\nHalliche kuului Afrikan-mestaruuden 2019 voittaneeseen joukkueeseen.'